**LĪGUMS Nr. 8.4/348**

Rēzeknē 2017.gada 10.aprīlī

**Rēzeknes novada pašvaldība**, reģistrācijas Nr.90009112679, turpmāk – **Pasūtītājs**, no vienas puses, un **sabiedrība ar ierobežotu atbildību „LATBAS DET”**, reģistrācijas Nr.42403007080, turpmāk – **Pārvadātājs**, no otras puses, abi kopā vai katrs atsevišķi turpmāk arī **Puses** vai **Puse**,pamatojoties uz iepirkuma „Autotransporta pakalpojumi kultūras, izglītības un sporta pasākumu vajadzībām” (identifikācijas Nr. RNP 2017/6), turpmāk – **Iepirkums**, rezultātiem, noslēdz šo līgumu, turpmāk – **Līgums**, par sekojošo:

1. LĪGUMA PRIEKŠMETS

* 1. Pasūtītājs pasūta, un Pārvadātājs apņemas sniegt autotransporta pakalpojumus kultūras, izglītības un sporta pasākumu vajadzībām, turpmāk – **Pakalpojums**, atbilstoši Pušu iepriekš saskaņotajiem nosacījumiem: brauciena laiks, maršruts, attālums, transportlīdzekļa veids un pakalpojuma cena, saskaņā ar Iepirkumā iesniegto Pārvadātāja Tehnisko piedāvājumu (Līguma pielikums Nr.1) un Finanšu piedāvājumu (Līguma pielikums Nr.2), turpmāk – **Piedāvājums**.
  2. Katra atsevišķaPakalpojumanosacījumi tiek saskaņoti, Pasūtītājam rakstveidā izdarot pasūtījumu vismaz 5 (piecas) darba dienas iepriekš. Pakalpojums tiek pasūtīts tādā apjomā, kāds faktiski nepieciešams Pasūtītājam, un Līgums neuzliek Pasūtītājam pienākumu izmantot Pakalpojumu pilnā Līgumā paredzētajā apjomā.
  3. Pārvadātājs garantē Pakalpojumadrošību un kvalitāti, uzticot pārvadājumu veikšanu transportlīdzekļu vadītājiem ar attiecīgu profesionālo kvalifikāciju un izmantojot attiecīgiem pārvadājumiem piemērotākos transportlīdzekļus.

1. LĪGUMA SUMMA UN NORĒĶINU KĀRTĪBA
   1. Līguma kopsumma, saskaņā ar Piedāvājumu, **EUR** **32189,90** (**trīsdesmit divi** **tūkstoši viens simts astoņdesmit deviņi *euro*, 90 centi**), neieskaitot pievienotās vērības nodokli’, turpmāk – **PVN**, PVN (21%) summa – EUR 6759,88 (seši tūkstoši septiņi simti piecdesmit deviņi *euro*, 88 centi). Līguma kopsumma ar PVN – EUR 38949,78 (trīsdesmit astoņi tūkstoši deviņi simti četrdesmit deviņi *euro*, 78 centi).
   2. Pasūtītājs samaksā Pārvadātājam par katru atsevišķu Pakalpojumu 5 (piecu) darba dienu laikā pēc rēķina saņemšanas.
   3. Pamats rēķina izrakstīšanai ir abpusēji parakstīts Pakalpojuma pieņemšanas – nodošanas akts, kuru Pārvadātājs sagatavo un iesniedz Pasūtītājam parakstīšanai 5 (piecu) darba dienu laikā pēc konkrētā Pakalpojuma (brauciena) izpildes. Pasūtītājs pieņemšanas – nodošanas aktu paraksta 5 (piecu) darba dienu laikā no saņemšanas, vai arī minētajā termiņā sniedz pamatotas pretenzijas par Pārvadātāja sniegto Pakalpojumu.
   4. Rēķinā norāda Līguma noslēgšanas datumu, numuru, sniegtā Pakalpojuma apjomu, maršruta sākumpunktu, galapunktu, cenu, PVN likmi un kopējo cenu. Cena tiek rēķināta, ņemot vērā Līguma pielikumā Nr.2 noteiktos Pakalpojuma izcenojumus.
   5. Finanšu piedāvājumā (Līguma pielikums Nr.2) noteiktā Pakalpojuma cena ir maksimālā pieļaujamā cena, un Pārvadātājam nav tiesību to paaugstināt Līguma izpildes laikā.
   6. Maksu par sniegto PakalpojumuPasūtītājs veic ar bezskaidras naudas pārskaitījumu uz Pārvadātāja norādīto kontu.
   7. Par apmaksas dienu tiek uzskatīta tā diena, kad Pārvadātāja kontā ienāk attiecīgā Pakalpojuma vērtības summa.

3.LĪGUMA DARBĪBAS UN PAKALPOJUMU SNIEGŠANAS LAIKS

3.1. Līgums stājas spēkā brīdī, kad to parakstījušas abas Puses un ir spēkā līdz Pušu saistību pilnīgai izpildei.

* 1. Līgums var tikt izbeigts Līgumā noteiktajos gadījumos, kā arī Pusēm rakstveidā vienojoties.
  2. Ja viena no Pusēm nepienācīgi pilda vai nepilda Līguma saistības, otra Puse ir tiesīga vienpusēji atkāpties no Līguma, vienu mēnesi iepriekš rakstiski brīdinot otru Pusi par Līguma izbeigšanu.
  3. Pasūtītājam ir tiesības vienpusēji atkāpties no Līguma, ja:
     1. Pārvadātājs nenodrošina pasažieru nogādi maršruta galapunktā Pasūtītāja noteiktajā termiņā, un šādi gadījumi konstatēti vismaz 2 (divas) reizes;
     2. Līguma izpildes laikā noskaidrojas, ka Pārvadātājs nevar nodrošināt Līguma saistību izpildi;
     3. Pakalpojums tiek sniegts, izmantojot Līguma noteikumiem neatbilstošo transportlīdzekli.
  4. Pārvadātājam ir tiesības vienpusēji atkāpties no Līgumu, ja Pasūtītājs Līgumā noteiktajā termiņā nav veicis noteiktos maksājumus un maksājuma nokavējums pārsniedz 20 (divdesmit) dienas.
  5. Pakalpojumi tiek sniegti 12 (divpadsmit) mēnešu laikā no Līguma noslēgšanas brīža.
  6. Katra atsevišķaPakalpojumasniegšanas laikstiek saskaņots,Pusēm savstarpēji vienojoties.
  7. Jaunu pasūtījumu Pārvadātājs izpilda tikai tad, kad pilnībā ir apmaksāta iepriekšējā Pakalpojuma vērtība.

4. PUŠU TIESĪBAS UN PIENĀKUMI

4.1.Pasūtītājamir pienākumsveikt samaksu par saņemtoPakalpojumu Līgumā noteiktajā kārtībā un apmērā.

4.2.Pasūtītājamir tiesības Līgumā paredzētos transporta Pakalpojumus saņemt pienācīgā kvalitātē un noteiktajā termiņā.

* 1. Pārvadātājam Līgumā paredzētie Pakalpojumi jāsniedz, izmantojot Pārvadātāja rīcībā esošos transportlīdzekļus un transportlīdzekļu vadītājus.
  2. Pārvadātājs, sniedzot Pakalpojumu, nodrošina, ka:
     1. transportlīdzeklis ir tīrs, labā tehniskā kārtībā, atbilst normatīvajos aktos noteiktajām prasībām;
     2. pārvadājuma laikā transportlīdzeklis nodrošināts ar degvielu atbilstoši pasūtītājam maršrutam;
     3. tehnisku vai citu neparedzētu apstākļu gadījumā, ja šādi apstākļi padara Pakalpojuma sniegšanu neiespējamu, transportlīdzeklis un/vai transportlīdzekļa vadītājs tiek nomainīts vai radušās tehniskās problēmas tiek atrisinātas uz Pārvadātāja rēķina ne ilgāk kā 3 (triju) stundu laikā.
  3. Pārvadātājam ir tiesības saņemt samaksu par sniegtajiem Pakalpojumiem Līgumā paredzētajā kārtībā un apmērā.
  4. Pārvadātājs ir tiesīgs bez saskaņošanas ar Pasūtītāju veikt personāla un apakšuzņēmēju nomaiņu, kā arī papildu personāla un apakšuzņēmēju iesaistīšanu Līguma izpildē, izņemot Publisko iepirkumu likuma 68.panta otrajā un ceturtajā daļā minētos gadījumus.
  5. Publisko iepirkumu likuma 68.panta otrajā un ceturtajā daļā minētajos gadījumos Pasūtītājs pieņem lēmumu atļaut vai atteikt personāla vai apakšuzņēmēju nomaiņu vai jaunu apakšuzņēmēju iesaistīšanu Līguma izpildē iespējami īsā laikā, bet ne vēlāk kā 5 (piecu) darba dienu laikā pēc tam, kad saņēmis visu informāciju un dokumentus, kas nepieciešami lēmuma pieņemšanai, saskaņā ar Publisko iepirkumu likuma 68.panta noteikumiem.

5. PUŠU ATBILDĪBA UN STRĪDU ATRISINĀŠANAS KĀRTĪBA

5.1. Līguma izpildes laikā radušos strīdus Puses risina, savstarpēji vienojoties sarunu ceļā, bet, ja vienošanās netiek panākta, strīdus izskata tiesa Latvijas Republikas normatīvajos aktos noteiktajā kārtībā.

5.2.Attiecībās un prasījumos, kas starpPusēm var rasties no Līguma, bet nav ietverti Līguma nosacījumos, Puses rīkosies, saskaņā ar Latvijas Republikas Civillikumu, vai kādu citu normatīvo aktu, kas regulē šādas attiecības vai prasījumus.

5.3.Puses ir atbildīgas par līgumsaistību neizpildi atbilstoši Latvijas Republikā spēkā esošajiem normatīvajiem aktiem.

5.4. Par Līguma saistību neizpildi Pārvadātājsmaksā Pasūtītājam līgumsodu 10% (desmit procentu) apmērā no neizpildīta Pakalpojuma vērtības. Līgumsoda samaksa neatbrīvo Pārvadātāju no pienākuma atlīdzināt zaudējumus, kas radušies Pārvadātāja līgumsaistību neizpildes rezultātā.

5.5. Ja Pārvadātājs nenodrošina transportlīdzekļa un/vai transportlīdzekļa vadītāja nomaiņu vai neatrisina radušās tehniskās problēmas Līguma 4.4.3.apakšpunktā noteiktajā termiņā, tas maksā Pasūtītājam līgumsodu EUR 50,00 (piecdesmit *euro*, 00 centi) apmērā par katru nokavēto stundu.

* 1. Ja Pārvadātājs nenogādā pasažierus galapunktā noteiktajā termiņā, Pasūtītājs norāda par to Pakalpojuma pieņemšanas – nodošanas aktā. Šajā gadījumā Pārvadātājs sedz Pasūtītājam visus ar pasažieru nesavlaicīgu nogādāšanu galapunktā saistītos zaudējumus 10 (desmit) dienu laikā no attiecīgā Pasūtītāja pieprasījuma saņemšanas.
  2. Par noteiktā maksājuma kavējumu par Līguma ietvaros sniegto Pakalpojumu Pasūtītājs maksā līgumsodu 0,5% apmērā no nokavētā maksājuma summas par katru nokavējuma dienu.
  3. Līgumsoda samaksa neatbrīvo Puses no Līgumā noteikto saistību izpildes un radušos zaudējumu atlīdzināšanas pienākuma.

6. NEPĀRVARAMA VARA

6.1.Puse tiek atbrīvota no atbildības par pilnīgu vai daļēju Līguma saistību neizpildi, ja šāda neizpilde ir notikusi nepārvaramas varas apstākļu iestāšanās rezultātā pēc Līguma noslēgšanas dienas kā posta vai nelaimes, kuru nebija iespējams ne paredzēt, ne novērst, rezultāts.

6.2. Nepārvaramas varas apstākļi ietver sevī notikumus, kuri izriet ārpus Pušu kontroles un atbildības, piemēram, tādus kā: dabas katastrofas, ugunsgrēks, plūdi, citas stihiskas briesmas, sociālie konflikti (streiki, lokauti u.c.), kara darbība, Latvijas valsts varas un pārvaldes institūciju pieņemtie normatīvie akti.

6.3. Puse, kuras līgumsaistību izpildi ietekmējuši nepārvaramas varas apstākļi, rakstiski informē par to otru Pusi 2 (divu) dienu laikā pēc šādu apstākļu iestāšanās, paziņojumam pievienojot kompetentās institūcijas apstiprinājumu.

6.4. Puse tiek atbrīvota no atbildības saskaņā ar Līguma 6.1.punktu tikai par to laiku, kurā pastāv nepārvaramas varas apstākļi. Ja šie apstākļi turpinās ilgāk par 2 (diviem) mēnešiem, katrai Pusei ir tiesības izbeigt Līgumu, sakarā ar tā izpildes neiespējamību.

7. NOBEIGUMA NOTEIKUMI

* 1. Visi Līguma grozījumi un papildinājumi ir spēkā tikai tad, ja tie ir izdarīti rakstveidā un ja tos ir parakstījuši abu Pušu pārstāvji. Veicot Līguma grozījumus, Puses ņem vērā Publisko iepirkumu likuma 67.1 panta nosacījumus.
  2. Ja kāda no Pusēm tiek reorganizēta, Līgums paliek spēkā un tā noteikumi ir saistoši Puses tiesību un saistību pārņēmējam.
  3. Pasūtītāja par Līguma izpildi atbildīgās kontaktpersonas, kuras ir tiesīgas veikt pārvadājumu pasūtījumus:
* Ināra Pleikšne;
* Guntars Skudra;
* Igors Derjagins.
  1. Pārvadātāja par Līguma izpildi atbildīgā kontaktpersona: Svetlana Smule.
  2. Līgumam tiek pievienoti šādi pielikumi, kas ir Līguma neatņemamas sastāvdaļas:
     1. Pielikums Nr.1 „Tehniskais piedāvājums” uz vienas lapas;
     2. Pielikums Nr.2 „Finanšu piedāvājums” uz 2 (divām) lapām.
  3. Līgums sastādīts uz 4 (četrām) lapām 2 (divos) eksemplāros, pa vienam katrai Pusei. Abiem Līguma eksemplāriem ir vienāds juridisks spēks.

1. PUŠU REKVIZĪTI UN PARAKSTI

|  |  |
| --- | --- |
| PASŪTĪTĀJS | PĀRVADĀTĀJS |
| **Rēzeknes novada pašvaldība** | **SIA „LATBAS DET”** |
| reģ.Nr.90009112679 | reģ.Nr.42403007080 |
| Atbrīvošanas aleja 95A, Rēzekne, LV-4601 | Jupatovkas ielā 5, Rēzekne, LV-4601 |
|  |  |
|  |  |
|  |  |